

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

**ΑΥΤ. Δ/ΝΣΗ ΠΟΛΙΤΙΚΗΣ ΠΡΟΣΤΑΣΙΑΣ**

**ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ Π.Ε ΕΒΡΟΥ**

**ΔΕΛΤΙΟ ΤΥΠΟΥ ΓΙΑ 18-08-2023**

Για την Παρασκευή **18-08-2023** ο Χάρτης Πρόβλεψης Κινδύνου Πυρκαγιάς της Γενικής Γραμματείας Πολιτικής Προστασίας, **προβλέπει υψηλό κίνδυνο πυρκαγιάς, κατηγορίας κινδύνου 3** για τις περιοχές των **Δασαρχείων Αλεξανδρούπολης, Νήσος Σαμοθράκης, Σουφλίου και Διδυμοτείχου**. Για το λόγο αυτό τίθεται σε ισχύ η υπ αριθ.182840/1639/14-6-2023 απόφαση του Αντιπεριφερειάρχη Έβρου, σύμφωνα με την οποία απαγορεύεται η διέλευση, η παραμονή και η κυκλοφορία προσώπων και οχημάτων, **από τις 8:00 το πρωί έως τις 22:00 το βράδυ της Παρασκευής 18-8-2023,** στις παρακάτω δασικές περιοχές **ανά Δασαρχείο:**

**Α) ΠΕΡΙΟΧΗ ΔΑΣΑΡΧΕΙΟΥ ΑΛΕΞ/ΠΟΛΗΣ**

1. Αναδασώσεις Κίρκης - Συκορράχης,
2. Χώρος αναψυχής Συκορράχης,
3. Αναδασώσεις Μεσημβρίας
4. Αναδασώσεις Κομάρου – Ατάρνης
5. Δάσος & Χώρος αναψυχής Ιάνας
6. Περιαστικό δάσος Παλαγίας (Βόρεια, Νότια & Γήπεδο Παλαγίας)
7. Αναδασώσεις έναντι Κ.Α.Α.Υ. Μάκρης
8. Άλσος γαλλικού σταθμού Ο.Σ.Ε.
9. Δασική περιοχή Αετοχωρίου-Πεύκων-Λουτρού

**Β) ΠΕΡΙΟΧΗ ΔΑΣΑΡΧΕΙΟ ΑΛΕΞ/ΠΟΛΗΣ – ΝΗΣΟΣ ΣΑΜΟΘΡΑΚΗ**

1. Περιαστικό Δάσος Χώρας Σαμοθράκης
2. Δασική στάση Αλεβάντζας

**Γ) ΠΕΡΙΟΧΗ ΔΑΣΑΡΧΕΙΟΥ ΣΟΥΦΛΙΟΥ**

**1.** Εθνικό Πάρκο Δάσους Δαδιάς – Λευκίμης – Σουφλίου - περιοχή Α, με εξαίρεση την καμένη έκταση από την πυρκαγιά της 21ης Ιουλίου 2022

**Δ) ΠΕΡΙΟΧΗ ΔΑΣΑΡΧΕΙΟΥ ΔΙΔΥΜΟΤΕΙΧΟΥ**

 **1.** Αναδασώσεις – Χώρος αναψυχής Τσίγγλας

Από την απαγόρευση εξαιρούνται οι περιπτώσεις που αναφέρονται στο άρθρο 130 του ν. 4926/2022 (πρόσωπα που κατοικούν ή εργάζονται στις περιοχές του άρθρου 129, καθώς και πρόσωπα που μετακινούνται εντός του οδικού δικτύου).

 Σύμφωνα με τον νόμο για κάθε παράβαση της απαγόρευσης επιβάλλεται διοικητικό **πρόστιμο τριακοσίων (300) ευρώ**. Οι αρμόδιες αρχές για τη διασφάλιση εφαρμογής της απόφασης απαγόρευσης κυκλοφορίας και τη βεβαίωση του διοικητικού προστίμου, ορίζονται τα αρμόδια όργανα της **Ελληνικής Αστυνομίας, του Πυροσβεστικού Σώματος, της**

**Δασικής Υπηρεσίας και της Δημοτικής Αστυνομίας**.

**Η απόφαση ισχύει έως ότου η κατηγορία κινδύνου εκδήλωσης πυρκαγιάς πέσει στο 2 ανά δασαρχείο.**

Δείτε την Απόφαση:

<https://diavgeia.gov.gr/doc/%CE%A1%CE%9F8%CE%A37%CE%9B%CE%92-76%CE%A8?inline=true>